Rome

Rome (Italian Roma), Italy ke sab se barraa city aur capital city hai. Ii Tiber Naddi  pe hai aur iske population 2.8 million inhabitants log hai aur iske area . Vatican City ii city ke north-west hissa me hai. Rome, Europe ke tiisra sab se barraa aabaadi waala city hae. Ii city ke puura metropolitan area me 4,355,725 log rahe hae, jiske matlab hae ki ii Italy ke sab se barraa metropolitan area hae.

Rome ke "City of Seven Hills" bola jaae hae, kaaheki ii jagha me sat pahaarr hae, aur iske "Eternal City" bhi bola jaae hae. Rome western civilization ke suruu hoe waala jagha jaana jaawe hae aur ii Catholic Church ke rajdhani hae.

Rome ke itihaas 2,800 saal puraana hae aur 753 BC me Rome ke suruwaat se suruu hoe hae, lekin hian pe insaan aur pahile se rahe hae aur ii Europe ke sab se puraana city hae jisme sab time log rahat rahin.Heiken, G., Funiciello, R. and De Rita, D. (2005), The Seven Hills of Rome: A Geological Tour of the Eternal City. Princeton University Press. City ke suruwaat ke abaadi Latins, Etruscans aur Sabines ke mixture rahaa. Baad me ii city Roman Kingdom, Roman Republic aur Roman Empire ke capital rahaa. Iske sab se pahile Roman kavi, Tibullus, 1st century BC me "The Eternal City" bolis rahaa aur baad me iske duusra lekhak bhi kaam me laae rahin.

Roman Empire ke khalaas hoe ke baad, jiske Middle Ages ke suruwaat bhi maana jaae hae, Rome dhire dhire Pope ke influence ke niche hoe gais aur 8th century me ii Papal Staes ke capital banaa, aur ii 1870 talak rahaa. Renaissance ke suruwaat se, Pope Nicholas (1447-1455) ke baad, agle 400 saal talak Rome ke dunia ke artistic aur sankritic centre banae ke kosis karin. Ii rakam se Rome Renaissance ke ek khaas jagha banaa. Kuchh famous artists, painters, sculptures aur architects Rome se aapan kaam karin. 1871 me Rome Kingdom of Italy ke capital banaa, jon 1946 me Talian Republic banaa.

2019 Rome dunia ke 14th sab se jaada tourist waala jagha rahaa, jahan pe 8.6 million tourist aae rahin, European Union ke tiisra sab se barra tourist waala jagha aur Italy ke sab se popular tourist waala jagha rahaa.  Iske itihaasik jagha ke UNESCO, World Heritage site list karis hae. Ii 1960 Summer Olympics ke host city rahaa aur hian pe United NAtiona ke kuchh agencies ke headquarters hae, jise Food and Agriculture Organization (FAO), the World Food Programme (WFP), the International Fund for Agricultural Development (IFAD) aur UN System Network on Rural Development and Food Security. Ii city me Union of Mediterranean ke Secretariat ke seat hae.  Hian pe dher Italian multinational company ke headquarters hae.

Naam
Puraana Rome ke founding myth ke anusaar, Roma naam city ke founder Romulus se aais hae.

Lekin ii hoe sake hae ki Romulus naam, Rome se aais hae.Cf. Jaan Puhvel: Comparative mythology. The Johns Hopkins University Press, Baltimore and London 1989, p. 287. 4th century se, Roma naam ke orgin ke dher theory hae. Dher theory me jhagha ke bhasa ke uppar stress karaa jaae hae.Claudio Rendina: Roma Ieri, Oggi, Domani. Newton Compton, Roma, 2007, p. 17.

Duusra naam aur chinh
Rome ke puraana time me "Urbs" (central city), bola jaawat rahaa

 References 

vibhag:R
vibhag:Italy ke city